To Know Him Is to Love Him

«**To Know Him Is to Love Him**» er ein song skriven av Phil Spector, inspirert av teksten på gravsteinen til faren, «To Know Him Was To Love Him.» Songen vart først spelt inn av den einaste vokalgruppa han var medlem av, The Teddy Bears. Innspelinga deira låg tre veker på toppen av ''Billboard'' Hot 100-lista i 1958, og nådde andreplassen på den britiske *[[New Musical Express]]*-lista. Peter & Gordon og Bobby Vinton hadde seinare hittar med songen, med tittelen endra til «To Know You Is to Love You». I 1987 vart songen henta fram att av Dolly Parton, Linda Ronstadt og Emmylou Harris, på albumet *[[Trio av Dolly Parton, Linda Ronstadt og Emmylou Harris|Trio]]*, og toppa den amerikanske countrylista. 

## Salslister

## Nancy Sinatra-versjonen

I 1962 gav Nancy Sinatra ut sin versjon av songen på Reprise Records, som B-sida til «Like I Do».

## Peter and Gordon-versjonen

I 1965 gav Peter and Gordon ut ein versjon av songen kalla «To Know You Is to Love You». Peter and Gordon sin versjon låg ti veker inne på *[[Record Retailer]]*-lista i Storbritannia og nådde femteplassen, og femteplassen på den kanadiske «*[[magasinet RPM|RPM]]* Play Sheet». I USA låg songen sju veker inne på ''Billboard'' Hot 100-lista og nådde 24. plassen.

### Salslister

## Bobby Vinton-versjonen

I 1969 gav Bobby Vinton ut ein versjon av songen kalla «To Know You Is to Love You». Vinton sin versjon låg sju veker på ''Billboard'' Hot 100-lista, og nådde 34. plassen, og åttandeplassen på *[[magasinet Billboard|Billboard]]*si Easy Listening-liste, 16. plassen på den kanadiske *[[magasinet RPM|RPM]]* 100, og sjetteplassen på *RPM* si Adult Contemporary-lista.

### Salslister

## Jody Miller-versjonen
I 1972 tok Jody Miller ein versjon av songen til 18. plassen på *Billboard* country-lista.

## Dolly Parton, Linda Ronstadt og Emmylou Harris-versjonen

I 1987 spelte Dolly Parton, Linda Ronstadt og Emmylou Harris inn songen og gav han ut på det bestseljande albumet deira *[[Trio av Dolly Parton, Linda Ronstadt og Emmylou Harris|Trio]]*, og vart den første singelen frå albumet. Versjonen deira gjekk til topps på den amerikanske Hot Country Songs-lista 16. mai 1987. 

### Salslister

## The Beatles-versjonen

The Beatles spelte inn to versjonar, begge kalla «To Know Her Is to Love Her». Eine versjonen var med på demoplata deira frå januar 1962 for Decca, men er ikkje blitt gjeven ut enno. Den andre versjonen vart spelt inn 16. juli 1963 for radioshowet *[[Pop Go The Beatles]]* og vart ikkje offisielt gjeven ut før i 1994 på albumet *[[Live at the BBC av The Beatles|Live at the BBC]]*. John Lennon spelte inn sin eigen verjson av songen i 1973 («To Know Her Is to Love Her»), men denne kom først ut på det posthume samlealbumet *[[Menlove Ave]]* i 1986. 

### Medverkande (''Live at the BBC'')
* John Lennon – vokal, rytmegitar
* Paul McCartney – bassgitar, korvokal
* George Harrison – sologitar, korvokal
* Ringo Starr – trommer

## Andre versjonar
Evelyn Kingsley with The Towers spelte inn ein versjon i 1958 på ein singel 

Dodie Stevens spelte inn ein versjon i 1961 på albumet hennar *Pink Shoelaces*.

The Shirelles spelte inn ein versjon som finst på samleplata *The Shirelles Sing the Golden Oldies * frå 1964.

Den britiske rockestjerna Gary Glitter spelte inn ein versjon på det andre studioalbumet sitt, *[[Touch Me av Gary Glitter|Touch Me]]* i 1973, som nådde andreplassen på den britiske singellista.

Steeleye Span spelte ein versjon av songen i 1974 på albumet deira *[[Now We Are Six av Steeley Span|Now We Are Six]]*. David Bowie spelte altsaksofon på songen og han vart produsert av Ian Anderson frå Jethro Tull. 

David Bromberg spelte ein versjon på albumet sitt *My Own House* (Fantasy 9572, 1978). 
 
I 2007 spelte Amy Winehouse inn songen akustisk som B-sida til «You Know I'm No Good». 

Den 10. juli 2010 framførte David Gilmour og Roger Waters songen då dei spelte ein konsert til støtte for «Hoping Foundation» – det var den første framføringa deira i lag sidan Pink Floyd-konserten for Live 8 i juli 2005. 

I 2011 spelte Kikki Danielsson spelte inn songen på albumet *[[Första dagen på resten av mitt liv]]*.

Countrysongaren Martina McBride spelte òg inn songen i 2014 på albumet hennar *[[Everlasting av Martina McBride|Everlasting]]*.

## Kjelder

**Denne artikkelen bygger på «[[:en:To Know Him Is to Love Him|To Know Him Is to Love Him]]» frå ,  den 1. april 2018.* 
*** oppgav desse kjeldene:*


## Bakgrunnsstoff
*